बाबा मुकुंदेश्वर महादेव का मंदिर बेहद खूबसूरत बनाया गया है। इसकी दीवारों पर बेहद ही खूबसूरत नक्काशी की गई है, जो देखते ही बनती है। यह मंदिर शास्त्र सम्मत बना हुआ है और इस कारण इसकी ख्याति को और चार चांद लग जाते हैं। इस सिद्धपीठ स्थल पर सैकड़ों वर्षो पहले निर्मित एक कुआं है जिसका जल आज भी पूरी तरह से शुद्ध है और पीने के पानी के रूप में इसका उपयोग होता है। मंदिर की छत के अनुरूप चमकदार काले पत्थर से स्थापित शिवलिंग शिव भक्तों को अपनी ओर आकर्षित करता है। यहां पूरे इलाके में हजारों दुकानें हैं और यह आश्चर्यजनक है, व्यापारियों की दुकाने तभी खुलती है जब बाबा मुकुंदेश्वर का व्यापारी दर्शन कर लेता है।